El tabaquisme és una de les principals causes evitables de malalties i mortalitat prematura.
Els efectes negatius del tabac sobre la salut no només afecten les persones fumadores, sinó que també poden afectar altres persones que estan exposades a un ambient contaminat pel fum del tabac.
Està demostrat que les persones fumadores laboralment actives tenen un absentisme més elevat per malalties.
En els centres de treball, el tabaquisme pot ser causa també d'altres problemes significatius: incendis, distraccions, absència del lloc de treball, despeses de neteja, conflictes entre treballadors o amb clients i usuaris, etc.
L'entrada en vigor de la Llei 28/2005, de 26 de desembre, va suposar un avenç molt significatiu en la regulació de l'exposició al fum ambiental del tabac en el lloc de treball, que es va completar amb la prohibició definitiva de l'ús de tabac en els espais tancats dels bars i restaurants a partir de gener de 2011.
Tot i la reducció, a Catalunya encara fuma diàriament o ocasionalment una de cada quatre persones de més de 14 anys, per la qual cosa continua sent necessari impulsar accions orientades a prevenir que es comenci a fer ús del tabac, a evitar l'exposició a un ambient contaminat pel fum del tabac, a ajudar les persones que fumen a deixar-ho, i a reduir les desigualtats socials i de gènere pel que fa a l'impacte del tabac sobre la salut.
A part de prevenir el tabaquisme a les empreses, aquest programa d'empresa sense fum pretén:
Material divulgatiu sobre tabac
Qualsevol persona pot aconseguir deixar de fumar.
Es recomana que feu una llista dels motius pels quals fumeu i us adonareu que pesen més els arguments per deixar-ho.
És convenient fixar-se una data pròxima per deixar de fumar, i abandonar el tabac completament a partir del dia escollit.
Si fa falta, busqueu el suport d'experts en deshabituació tabàquica o bé demaneu assessorament al servei telefònic Quit Line del 061 CatSalut Respon, o aneu a un centre d'atenció primària de salut, o a les oficines de farmàcia o als serveis mèdics de l'empresa, si en disposa.
Beveu molta aigua, seguiu una alimentació equilibrada per tal de mantenir el pes i feu exercici.
Sortiu a córrer, a caminar o practiqueu algun esport, i podreu veure com de mica en mica us sentiu millor i les ganes de fumar es redueixen.
Practicar algun tipus d'activitat física facilita la cessació tabàquica, ajuda a mantenir el pes, i també afavoreix la socialització, si és en equip.
Comuniqueu a la vostra parella i a les persones que us envolten que heu pres la decisió de deixar de fumar, de manera que pugueu tenir el seu suport durant tot el procés d'abandonament del tabac.
Abans d'iniciar el programa d'empresa sense fum, és important sensibilitzar tant els treballadors com els responsables de l'empresa dels beneficis de la promoció d'uns hàbits saludables relacionats amb el tabac i de quines iniciatives es proposen.
L'acció d'implantar una nova política a l'empresa en relació amb el tabac requereix alguns treballs previs que han d'ajudar a fixar uns objectius clars i assolibles: donar a conèixer el benefici que s'espera obtenir amb la intervenció, propiciar la implicació dels treballadors i aconseguir les col·laboracions necessàries dins i fora de l'empresa per poder iniciar el programa.
Llei 28/2005, de 26 de desembre, de mesures sanitàries enfront del tabaquisme i reguladora de la venda, el subministrament, el consum i la publicitat dels productes del tabac (normativa)
Agència Europea per la Seguretat i la Salut a la feina.
Consells per a les empreses (document per descarregar)
Un cop completada la fase de disseny i planificació del programa i quan s'han donat a conèixer els objectius i les característiques de la nova política de l'empresa en relació amb el tabac, en aquesta segona etapa es desenvolupen diferents intervencions.
Les intervencions, que s'han d'adaptar a les possibilitats de l'empresa i han de ser mesurables per poder ser avaluades, són les següents:
En aquesta intervenció és aconsellable posar l'accent en el benefici col·lectiu de no fumar i de respirar en un entorn lliure de fum (protecció i millora de la salut, estalvi, reducció del risc d'incendi, neteja, etc.), i cal evitar transmetre la idea d'una actuació dirigida contra els qui fumen.
En aquesta intervenció cal valorar la possibilitat d'oferir algun tipus d'incentiu a les persones que volen deixar de fumar, com ara sufragar part del cost del tractament farmacològic, flexibilitzar l'horari de treball per permetre que assisteixin a les visites als serveis sanitaris o, en el cas d'empreses amb un nombre elevat de persones interessades a deixar de fumar, facilitar el desenvolupament d'un programa de tractament a les instal·lacions de l'empresa.
Vols deixar de fumar? (cartell)
Cigarretes electròniques (videocàpsula)
Entorn lliure de fum (videocàpsula)
Benefici d'una empresa lliure de fum, Activa Mútua (tríptic)
Després que s'hagi completat la implantació del programa de tabac a l'empresa i s'hagin desenvolupat les diferents accions previstes, és convenient avaluar els resultats obtinguts.
L'objectiu de l'avaluació del programa és poder valorar-ne l'efectivitat i també proposar canvis i millores en les intervencions plantejades.
És convenient que les persones que han estat implicades en el disseny i la implantació del programa de tabac coneguin també els resultats d'aquesta avaluació.
A la taula següent es mostren alguns dels aspectes que convé tenir en compte en l'avaluació del programa tant en la fase d'implantació (a curt termini) com en el seu seguiment posterior (a llarg termini).
Aspectes a considerar en l'avaluació d'un programa de tabac a l'empresa